Diari Oficial de la Generalitat Valenciana


Sumari del DOGV 5953, del 12-02-2009 (2009/687)

Assumpte civil 000787/2005. Notificació de la sentència a Jener-Samir Escandon Vallejo.
---------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/687


Data del document
:   17-11-2006

Organisme emissor
:   Jutjat de Primera Instància Número 1 de Dénia

Tipus de document
:   Edicte

Descriptors 

:   * sistema judicial

Assumpte civil 000787/2005. Notificació de la sentència a Jener-Samir Escandon Vallejo. [2009/687]  
Mesures de fills extramatrimonials contenciós 000787/2005   
Part demandant: Sandra Lieth Barbosa Colorado.  
Part demandada: Jener-Samir Escandon Vallejo.  
En el judici esmentat s'ha dictat la resolució que, literalment, és com es diu:  
«Dispositiva  
Estime parcialment la demanda deduïda per la procuradora senyora Marcilla Gallego, en representació de Sandra Julieth Barbosa Colorado, contra Jener Samir Escandon Vallejo i aprove, com a mesures paternofilials i econòmiques en relació amb el fill menor Nicolás tingut en comú, les següents:  
- El fill menor quedarà sota la guarda i custòdia de la mare, i ambdós progenitors compartiran la pàtria potestat i es comunicarà al pare qualsevol canvi de residència que faça la mare.   
- El règim d'estades, visites i comunicació, en defecte d'acord entre els progenitors, es farà en els termes següents:   
El pare podrà tindre el fill amb ell els caps de setmana alterns des de les 13.00 hores del dissabte fins a les 20.00 hores del diumenge, així com dies festius no coincidents amb cap de setmana, de manera alterna, des de les 20.00 hores del dia anterior fins a les 20.00 del dia festiu. En qualsevol cas, el pare haurà d'arreplegar el menor al domicili matern i restituir-lo en este.  
Pel que fa a les vacances de Nadal i Setmana Santa, de manera alterna, el pare tindrà el fill menor en companyia seua la primera meitat dels anys parells i la segona dels imparells, i correspondrà al pare tindre el menor en companyia seua el mes de juliol en anys parells i en agost els imparells.  
En concepte de pensió d'aliments a favor del fill menor, el pare queda obligat a pagar la quantitat total de dos-cents trenta euros (230 euros al mes) cosa que es formalitzarà, per endavant, mitjançant un ingrés en el compte de l'entitat bancària que la mare designe, en els 7 primers dies de cada mes, i que s'incrementarà anualment, amb efectes de gener de cada any, d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
El pare està obligat a pagar la meitat de les despeses extraordinàries necessàries dels menors, amb la comunicació prèvia, llevat de cas d'urgència, i la justificació de la mare.  
Notifiqueu esta resolució a les parts, i advertiu-los que esta no és ferma, i que s'hi pot interposar un recurs d'apel·lació en contra, que s'ha de preparar en este Jutjat en el termini de 5 dies comptadors des de l'endemà d'esta notificació, segons estableix l'article 457 de la Llei d'Enjudiciament Civil, recurs del qual coneixerà l'Audiència Provincial d'Alacant.  
Esta és la meua sentència, de la qual s'unirà un certificat a les actuacions i s'inclourà en el llibre de sentències, que jutge definitivament en la instància, que pronuncie, mane i firme, José María Bernabéu Vergara, jutge del Jutjat de Primera Instància i Instrucció número 1 de la ciutat de Dénia i partit».  
Publicació. La resolució anterior l'ha donada, llegida i publicada el jutge que la subscriu, mentre celebrava audiència pública en el dia de hui davant la secretària judicial. En done fe.  
Atés que es desconeix el domicili o residència actuals de la part demandada, per la provisió de 17 de novembre de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificar la sentència.  
Dénia, 17 de novembre de 2006.- La secretària judicial: María Pilar Rodríguez Alarcón.